**ELŐTERJESZTÉS KÍSÉRŐ LAP**

**E-szám: 135/2017.**

**Tárgy:** **Döntés a 2018. évi belső ellenőrzési terv elfogadásáról**

**Előterjesztő neve:** Papp István jegyző

**Előadó neve**: Perlaki Zoltán pénzügyi osztályvezető

**Az előterjesztés aláírás előtti előzetes ellenőrzése**

**Vezetői ellenőrzés**

- az előterjesztés tartalmilag és formailag *megfelelő - nem megfelelő*

**előadó osztályvezetője**

**Pénzügyi ellenőrzés**

- az előterjesztés tartalmilag és formailag *megfelelő - nem megfelelő*

**pénzügyi osztályvezető**

**Törvényességi ellenőrzés**

- az előterjesztés tartalmilag és formailag *megfelelő - nem megfelelő*

**Nagykovácsi, 2017. december 6.**

**jegyző**

***Az előterjesztés kiküldhető – nem küldhető ki.***

**Nagykovácsi, 2017. december 6.**

 **polgármester**

**Tisztelt Képviselő-testület!**

Az államháztartásról szóló 2011. évi CXCV. törvény (a továbbiakban: Áht.) 61. §-a szerint az államháztartási kontrollok célja az államháztartás pénzeszközeivel és a nemzeti vagyonnal történő szabályszerű, gazdaságos, hatékony és eredményes gazdálkodás, a beszámolási és adatszolgáltatási kötelezettségek szabályszerű teljesítésének biztosítása. Az államháztartás belső kontrollrendszere a költségvetési szervek belső kontrollrendszere keretében valósul meg, beleértve a belső ellenőrzést is.

Az Áht 70. § (1)-(2) bekezdés szerint:

(1) „A belső ellenőrzés kialakításáról, megfelelő működtetéséről és függetlenségének biztosításáról a költségvetési szerv vezetője köteles gondoskodni. A belső ellenőrzést végző személy vagy szervezet tevékenységét a költségvetési szerv vezetőjének közvetlenül alárendelve végzi, jelentéseit közvetlenül a költségvetési szerv vezetőjének küldi meg. Az irányító szerv belső ellenőrzést végezhet

1. az irányítása alá tartozó bármely költségvetési szervnél,
2. a saját vagy az irányítása, felügyelete alá tartozó költségvetési szerv használatába, vagyonkezelésébe adott nemzeti vagyonnal való gazdálkodás tekintetében,
3. az irányító szerv által nyújtott költségvetési támogatások felhasználásával kapcsolatosan a kedvezményezetteknél és a lebonyolító szerveknél, és
4. az irányítása alá tartozó bármely, a köztulajdonban álló gazdasági társaságok takarékosabb működéséről szóló 2009. évi CXXII. törvény 1. § a) pontjában meghatározott köztulajdonban álló gazdasági társaságnál.

(2) A belső ellenőr bizonyosságot adó és tanácsadó tevékenysége keretében a jogszabályoknak és belső szabályzatoknak való megfelelést, a tervezést, gazdálkodást, és a közfeladatok ellátását vizsgálva megállapításokat és javaslatokat fogalmaz meg a költségvetési szerv vezetője részére. A belső ellenőr ezen kívül más tevékenységbe nem vonható be.”

A költségvetési szervek belső kontrollrendszeréről és belső ellenőrzéséről szóló 370/2011. (XII. 31.) Korm. rendelet (Bkr.) 22. § (1) bek. b) pontja szerint a belső ellenőrzési vezető feladata a kockázatelemzéssel alátámasztott stratégiai és éves ellenőrzési tervek összeállítása, a költségvetési szerv vezetőjének – helyi önkormányzatok esetén képviselő-testület – jóváhagyása után a tervek végrehajtása, valamint azok megvalósításának nyomon követése.

A Bkr. 31. § (1) bek. szerint: A belső ellenőrzési vezető – összhangban a stratégiai ellenőrzési tervvel – összeállítja a tárgyévet követő évre vonatkozó éves ellenőrzési tervet.

A Bkr. 31. § (2) bek. szerint: Az éves ellenőrzési tervnek a stratégiai ellenőrzési tervben és a kockázatelemzés alapján felállított prioritásokon, valamint a belső ellenőrzés rendelkezésére álló erőforrásokon kell alapulnia.

A Bkr. 32. § (3) bek. szerint: Helyi önkormányzati költségvetési szerv esetén a belső ellenőrzési vezető a tárgyévre vonatkozó éves ellenőrzési tervét megküldi a jegyző, illetve főjegyző részére a tárgyévet megelőző év november 30-ig. Társulás esetén a belső ellenőrzési vezető a tárgyévre vonatkozó éves ellenőrzési tervét megküldi a létrehozott költségvetési szerv vezetője és a társulási tanács elnöke részére.

A Bkr. 32. § (4) bek. szerint: Helyi önkormányzatok esetében az éves ellenőrzési tervet a képviselő-testület a tárgyévet megelőző év december 31-ig hagyja jóvá.

Magyarország helyi önkormányzatairól szóló 2011. évi CLXXXIX. törvény (Mötv.) 119. § (4)-(5) bek. szerint: A jegyző köteles gondoskodni – a belső kontrollrendszeren belül – a belső ellenőrzés működtetéséről az államháztartásért felelős miniszter által közzétett módszertani útmutatók és a nemzetközi belső ellenőrzési standardok figyelembevételével. A helyi önkormányzat belső ellenőrzése keretében gondoskodni kell a felügyelt költségvetési szervek ellenőrzéséről is. A helyi önkormányzatra vonatkozó éves ellenőrzési tervet a képviselő-testület az előző év december 31-ig hagyja jóvá.

A belső ellenőrzési vezető határidőn belül elkészítette és benyújtotta a javaslatát a jövő évi feladatokra. Az egyeztetés során figyelembe vettük az előző évek ellenőrzési programját és megállapításait. A határozati javaslatban a 2018. évi ellenőrzési program található, amely tartalmazza „a kötelező pénzügyi dokumentumok megléte és szabályszerűsége az intézményekben, az önkormányzat 2018. évi költségvetés tervezés lebonyolításának szabályszerűségi vizsgálata, adóhatósági intézkedések eredményessége, költségvetésben biztosított pénzeszközök felhasználásának hatékonysága az intézményekben” vizsgálati témaköröket.

Kérem a Tisztelt Képviselő-testületet az előterjesztés megtárgyalására és a határozati javaslat egyszerű többséggel való elfogadására.

Nagykovácsi, 2017. december 6.

 Papp István

 jegyző

**Határozati javaslat**

**Tárgy: Döntés a 2018. évi belső ellenőrzési terv elfogadásáról**

Nagykovácsi Nagyközség Önkormányzatának Képviselő-testülete úgy dönt, hogy alábbiak szerint fogadja el az önkormányzat és intézményeire vonatkozó 2018. évi belső ellenőrzési tervet:

Nagykovácsi Nagyközség Önkormányzat intézményei 2018. évi belső ellenőrzési terve

|  |  |  |  |  |
| --- | --- | --- | --- | --- |
| **Feladat megnevezése** | **Ellenőrzött szerv** | **Ellenőrzés időpontja** | **Ellenőrzés módszere (célja)** | **Kapacitás igény (munkanap)** |
| A kötelező pénzügyi dokumentumok megléte és szabályszerűsége az intézményekben. | Polgármesteri Hivatal, Bölcsőde, Óvoda, Öregiskola | március | Szabályszerűségi ellenőrzés | 20 |
| Az önkormányzat 2018. évi költségvetés tervezés lebonyolításának szabályszerűségi vizsgálata.  | Polgármesteri Hivatal, Intézmények | május | Szabályszerűségi ellenőrzés | 20 |
| Adóhatósági intézkedések eredményessége (önkormányzat).  | Polgármesteri Hivatal | július | Teljesítmény ellenőrzés | 12 |
| A költségvetésben biztosított pénzeszközök felhasználásának hatékonysága az intézményekben.  | Polgármesteri Hivatal, Bölcső-de, Óvoda, Öregiskola | október | Teljesítmény ellenőrzés | 10 |
| Összesen: |   |   |   | 62 |
| Tartalékidő (20%) |   |   |   | 12 |

Határidő: azonnal

Felelős: jegyző